Document ID: /roh_data/filtered/swiss_laws_in_ROHinterleaved.jsonl.gz/2657

This text was translated from EN into Rumantsch Grischun.

Persons with a cross-border commuter permit may work temporarily outside the border zone. If they want to move the focus of their employment to the border zone of another canton, they must apply for a permit from the new canton beforehand. After working for an uninterrupted period of five years, cross border commuters are entitled to change cantons. Persons with a cross-border commuter permit may be authorised to change jobs if the requirements in terms of Articles 21 and 22 are fulfilled. After working for an uninterrupted period of five years, cross border commuters are entitled to change jobs. Persons with a cross-border commuter permit may be authorised to become self-employed, if the requirements in terms of Article 19 letters a and b are fulfilled.

Persunas cun ina permissiun da cunfinaris pon pratitgar lur activitad temporarmain ordaifer la zona da cunfin. Sch’ellas vulan transferir il center da l’activitad da gudogn en la zona da cunfin d’in auter chantun, ston ellas dumandar l’emprim ina permissiun dal nov chantun. Suenter in’activitad da gudogn nuninterrutta da 5 onns exista in dretg da midar il chantun. A persunas cun ina permissiun da cunfinaris po vegnir concedì da midar la plazza, sche las premissas tenor ils artitgels 21 e 22 èn ademplidas. Suenter in’activitad da gudogn nuninterrutta da 5 onns exista in dretg da midar la plazza. A persunas cun ina permissiun da cunfinaris po vegnir concedì da midar ad in’activitad da gudogn independenta, sche las premissas tenor l’artitgel 19 litera a e b èn ademplidas.